ويكيپيديا ب الداريجة

ويكيپيديا لمغريبية ولا ويكيپيديا ب دّاريجة، هيا ڤيرسيون ديال لموسوعة ويكيپيديا ب داريجة لمغريبية، تدارت ف 20 يوليوز 2020. و وصل عدد لمقالات ديالها نهار    ل  مقالة، و ف لمجموع  صفحة، ب  تبديل. كاينين فيها  خدايمي مقيّد و  خدايمي مداوم (لي دارو تبديل ف شّهر لّخر) ، ب لإضافة ل  ديال ليمغارن (إداريين).

ف يونيو 2023، ويكيپيديا ب دّاريجة تشافت كتر من 640.000 مرة، لي مامحسوبينش فيهوم شّوفات ديال بوتات ؤلا پروݣرامات ؤطوماتيكية. ؤ ف لمجموع تّقراو لمقالات د ويكيپيديا لمغريبية كتر من 14 د لمليون مرة من نهار بدات ف يوليوز 2020.

 خلفية 
هاذ المشروع جا من بعد ما رتافعت العديد من الأصوات لي كتنادي بالكتابة بالدارجة باش الناس كاملة تفهم و المعلومة توصل بطريقة مباشرة و قريبة للمتلقي، الشي لي خلا فعلا الشركات ف المغرب يلتجؤو للاشهارات بالدارجة، نفس الشي بالنسبة للنشرات الاخبارية الطارئة و لي خاص يفهمها ڭاع الناس فجميع المستويات و الأعمار (حملة التحسيس ضد كورونا كمثال).

 تاريخ 
ف 2008، كانت ويكيپيديا ب دّاريجة بدات، بحال بزاف د لويكيپيديات لوخرين، ف لانكوباتور (ب لعربية الحاضنة)، لي هوّا سيت خاص تابع ل مؤسسة ويكيميديا كيتدارو فيه لمشاريع د ويكيميديا لي باقين ف لمرحلة تّجريبية. بزاف لي خدمو عليها ف لبدية كانو تابعين ل مشروع كتب داريجة، ؤ كانت لكتابة فيها ب لأساس ب لحروف لّاتينية، وخا بقات نوع د لفوضا ف لكتابة بشكل عام.مداكرة:الصفحة اللولا
لمشروع ماتنضّم مزيان تال 2019، فاش بدات لخدمة عليه بشكل جدي، و تڤاليدا الطلب ديال لخروج الرسمي ديالها، و تنفّد ف 20 يوليوز 2020. الناس لي كيكتبو ف ويكيپيديا ب الداريجة فيهوم مغاربا ديال الداخل و ديال لخاريج.

ف ماي 2021، كان لمجموع د شّوفات د ويكيپيديا ب دّاريجة وصل ل 900.000 من نهار بدات.

ف 2023، مابين 25 أبريل و 10 يونيو، ويكيميديا لمغريب نضّمات مسابقة ديال لكتابة ف ويكيپيديا ب اللوغات د لمغريب (لعربية، تاشلحيت و الداريجة) لي يقدر يشارك فيها أي واحد، و لهدف ديالها إغناء لمحتوى لمغريبي ف لأنتيرنيت.

جوج د لأبحات لي صدرو ف 2022 و 2023، و قارنو مابين ويكيپيديا ب الداريجة و ويكيپيديا ب لعربية و ويكيپيديا ب لمصرية، بيّنو بلي النسخة ديال الداريجة صغيرة ف عدد لمقالات ديالها (جوايه 5000 تال 6500 فاش تدارو الدراسات بجوج)، ولاكين لمحتوى ديالها "كيمتّل التقافة و التعبير ديال الناطقين ب اللوغة لأم"، ف لوقت لي النسخة لمصرية كبيرة ف حجمها، ولاكين لمحتوى ديالها سطحي، حيت مولّد ف أغلبيتو بشكل ؤطوماتيكي. النسخة لعربية هيّ لوحيدة من بين التلاتة لي كاتجمع مابين لحجم لكبير و التمتيلية لمزيانة ديال اللوغة لي مكتوبة بيها، و هادشي كيخليها مناسبة ل تطبيقات ديال لپروصيصاج د اللوغة الطبيعية NLP.

 كرونولوجيا 
 20 يوليوز 2020: لبدية د السيت بشكل رسمي.
 1 غشت 2020: ويكيپيديا ب الداريجة وصلات 1194 مقال (أول إحصاء ديال عدد لمقالات ديالها ف ميطاويكي).
 7 غشت 2020: ويكيپيديا ب الداريجة فاتت 10000 تبديل.
 23 غشت 2020: ويكيپيديا ب الداريجة فاتت 2000 مقال.
 24 أكتوبر 2020: ويكيپيديا ب الداريجة فاتت 1000 خدايمي مقيّد.
 31 غشت 2021: ويكيپيديا ب الداريجة فاتت 100 ألف تبديل.
 2 مارس 2022: ويكيپيديا ب الداريجة فاتت 5000 مقال.
 18 أبريل 2024: ويكيپيديا ب الداريجة فاتت 10000 مقال.
 دابا: ويكيپيديا ب الداريجة فيها  مقال.

 مؤسسين 
لكتاتبيا لي خرّجو ويكيپيديا ب دّاريجة من لانكوباتور:
 أناس السدراتي
 رضا بنخضرة
 رشيد أورقية
 عبد الرحمان آيت علي
 أمين تيفراتين

 إحصائيات عامة 
ويكيپيديا ب دّاريجة:
 فيها كتر من 84000 صفحة (منهوم مقالات، تصنيفات، موضيلات، صفحات د شّرح ؤ لمعاونة...)
 تكتبو ف لمقالات ديالها ل حد سّاعة كتر من جوج د مليون و 380 ألف كلمة
 تشافو صّفحات ديالها كتر من 39 د لمليون مرة من نهار بدات (9 د لمليون ديال قاريين بنادم)

 أبحات عتامدو على ويكيپيديا ب الداريجة 
 Moroccan Darija Wikipedia: Basics of Natural Language Processing for a Low-Resource Language 

 مجموعات د الداطا 
هادو مجموعات د الداطا مبنيين على ويكيپيديا ب الداريجة:
 aryRoBERTaBASE

 مصادر 

تصنيف:نسخة د ويكيپيديا
تصنيف:داريجة
تصنيف:مقالات فيها مصدر و 3000 بايت